Държавен вестник, бр. 42, 2010 г., стр. 45

БРОЙ  42	
Д Ъ Р Ж А В Е Н  В Е С Т Н И К 	
СТР.  45  
(3) Униформеното облекло и снаряжение 
на служителите от общинска полиция се пре-
доставя от МВР.
(4) Средствата по ал. 1 – 3 се осигуряват от 
бюджета на съответната община. С договора 
по чл. 77, ал. 1 ЗМВР могат да се договарят 
други разходи за изпълнението на задачи извън 
посочените в чл. 2.
Г л а в а  в т о р а
ОРГАНИЗАЦИЯ НА ДЕЙНОСТТА
Чл. 7. Звената „Общинска полиция“ се 
създават по силата на сключен договор между 
кмета на общината и директора на ОДМВР 
след разрешение на министъра на вътрешните 
работи.
Чл. 8. Назначаването и прекратяването на 
служебните правоотношения със служителите от 
общинска полиция се извършва съгласно разпо-
редбите на ЗМВР и Правилника за прилагането 
на Закона за Министерството на вътрешните 
работи (ППЗМВР) (обн., ДВ, бр. 47 от 2006 г.; 
изм., бр. 24 от 2007 г., бр. 44 и 91 от 2008 г., 
бр. 1 и 68 от 2009 г., бр. 5 от 2010 г.; попр., 
бр. 8 от 2010 г.), като в процедурата участва и 
представител на общината. 
Чл. 9. (1) Служителите от общинска полиция 
преминават професионална подготовка по ред, 
предвиден в ЗМВР, ППЗМВР и вътрешнове-
домствените актове на МВР.
(2) Учебните планове и програми за про-
веждане на професионалната подготовка на 
служителите от общинска полиция се съгласу-
ват с Националното сдружение на общините в 
Република България (НСОРБ).
(3) Служителите от общинска полиция 
преминават и специализирани курсове за ак-
туализация и повишаване на професионалната 
си квалификация, чиято тематика е свързана с 
изпълнението на специфичните задачи, които 
са предмет на сключения договор по чл. 76, 
ал. 1 ЗМВР.
(4) Представители на НСОРБ участват в 
изпитните комисии при приключване на про-
фесионалната подготовка на служителите от 
общинска полиция при първоначалното им 
постъпване на работа.
Чл. 10. (1) Общата организация, координа-
цията, ръководството и контролът на общин-
ска полиция се осъществяват от кметовете на 
общините.
(2) Непосредствената организация, коорди-
нацията, ръководството и контролът на дей-
ността на служителите от общинска полиция се 
осъществяват от началниците на съответните 
звена „Общинска полиция“.
(3) Длъжностните лица от ОДМВР, осъщест-
вяващи контрол и методическо ръководство на 
общинска полиция, се определят със заповед 
на съответния директор на ОДМВР.
(4) Главна дирекция „Охранителна полиция“ 
(ГДОП), ОДМВР и Районното управление 
„Полиция“ (РУ „Полиция“), на чиято територия 
осъществява дейността си общинска полиция, 
осъществяват методическото ръководство на 
дейността най-малко веднъж годишно, съгла-
сувано с кмета на общината.
(5) За осъществените методическо ръко-
водство и контрол на дейността на общинска 
полиция се изготвят справки, съдържащи 
констатации и препоръки за подобряване на 
работата, които се докладват на директорите 
на ГДОП, ОДМВР и кмета на общината.
Чл. 11. Директорите на ОДМВР, начални-
ците на РУ „Полиция“ и органите на местното 
самоуправление съгласуват помежду си приори-
тетите и координират изпълнението на задачите, 
свързани с опазването на обществения ред на 
територията на общините.
Чл. 12. (1) Непосредствената дейност, изпъл-
нявана от общинска полиция, е в съответствие 
със задачите, определени в сключения между 
ОДМВР и общината договор.
(2) Планирането и отчетността на работата 
на общинска полиция се определят съобразно 
спецификата на изпълняваните задачи, като 
директорът на ОДМВР и кметът на общината 
съгласуват и утвърждават периодичността, 
обема, формите, критериите и показателите за 
отчет и оценка на дейността на звената.
(3) За дейността на общинска полиция 
началниците на звената изготвят периодични 
справки и анализи, които предоставят на ди-
ректора на ОДМВР и на кмета на общината.
(4) Анализите по предходната алинея съдър-
жат характеристика на оперативната обстановка, 
показатели за дейността, съпоставени с данните 
за съответен предхождащ период, изводи, оценки 
и насоки за оптимизиране на дейността.
Г л а в а  т р е т а
ПРАВОМОЩИЯ И ДЕЙНОСТИ
Чл. 13. Звената „Общинска полиция“ осъ-
ществяват следните основни дейности:
1. защита на правата и свободите на граж-
даните, опазване на живота, здравето и иму-
ществото им;
2. превенция на правонарушенията; 
3. опазване на обществения ред на терито-
рията на общината;
4. контрол на безопасността на движението 
и осигуряване на безпрепятствено движение на 
градския транспорт;
5. охрана на обекти;